മോന്സന് മാവുങ്കലുമായുളള ബന്ധം ഐജി ലക്ഷമണിന് സസ്പെന്ഷന്, മുഖ്യമന്ത്രി ഫയലില് ഒപ്പിട്ടു Latest പുരാവസ്തു തട്ടിപ്പ്കേസ് പ്രതി മോന്സന് മാവുങ്കലും ഐ ജി ലക്ഷ്മണും തമ്മിലുള്ള അടുത്ത ബന്ധത്തിന് കൂടുതല് തെളിവുകള് പുറത്ത് വന്നതിന് പിന്നാലെ ഐ ജി ലക്ഷമണിന് സസ്പെന്ഷന്. മുഖ്യമന്ത്രി ഇതുമായി ബന്ധപ്പെട്ട ഫയലില് ഒപ്പുവച്ചു. ഐ ജിക്കെതിരെ നടപടിക്ക് ശുപാര്ശ ചെയ്ത് ക്രൈംബ്രാഞ്ച് മുഖ്യമന്ത്രിക്ക് വിവരങ്ങള് കൈമാറിയിരുന്നു. മോന്സനിന്റെ മാനേജറുമായി ഐജി നിരന്തരം വാട്സ് ആപ്പിലൂടെ ആശയവിനിമയം നടത്തിയിരുന്നതിന്റെ തെളിവുകളാണ് നേരത്തെ പുറത്ത് വന്നത്. ഐ ജിയുടെ ഓഫീസിലെ ഉദ്യോഗസ്ഥര്ക്കും മോന്സനുമായി ബന്ധമുണ്ടായിരുന്നു എന്ന് തെളിയിക്കുന്ന രേഖകളാണ് പുറത്തുവന്നത്. ആന്ധ്രാ സ്വദേശിനിയായ ഇടനിലക്കാരി വഴി മോന്സന്റെ പുരാവസ്തുക്കള് ലക്ഷ്മണ വില്പന നടത്താന് ശ്രമിച്ചതിന്റെയും വിവരങ്ങളും പുറത്ത് വന്നിരുന്നു. മോന്സണ് അറസ്റ്റിലായതറിഞ്ഞ് ഐ ജി ലക്ഷ്മണ നിരവധി തവണ മാനേജര് ജിഷ്ണുവിനെ ഫോണില് ബന്ധപ്പെട്ടിരുന്നു. ഈ തെളിവുകളുടെ അടിസ്ഥാനത്തിലാണ് ലക്ഷ്മണക്കെതിരെ ക്രൈംബ്രാഞ്ച് നടപടിക്ക് ശുപാര്ശ ചെയ്തത്. English Summary : ig lakshman has been suspended in monson mavunkal case